ক্রু (চলচ্চিত্র)
ক্রু হল ভারতীয় হিন্দি ভাষার একটি অপরাধধর্মী হাস্যরসাত্মক চলচ্চিত্র। ছবিটি পরিচালনা করেছেন রাজেশ কৃষ্ণণ, যিনি এর আগে লুটকেসের পরিচালনা করেছিলেন। বালাজী মোশন পিকচার্স, অনিল কাপুর ফিল্মস অ্যান্ড কমিউনিকেশন নেটওয়ার্কের ব্যানারে ছবিটির প্রযোজনা করেছেন একতা কাপুর, রিয়া কাপুর এবং অনিল কাপুর। ছবিটি বিমান শিল্পে সেট করা হয়েছে এবং এর গল্পটি তিনজন মহিলাকে অনুসরণ করে যারা মিথ্যার জালে আটকে পড়ে। ছবিতে অভিনয় করেছেন কারিনা কাপুর খান, তাবু, কৃতি স্যানন এবং দিলজিৎ দোসাঞ্ঝ। ছবিটি ২০২৪ সালের ২৯শে মার্চ প্রেক্ষাগৃহে মুক্তি পেয়েছে।